Sisu (elokuva)

Sisu on vuonna 2023 ensi-iltansa saanut suomalainen toimintaelokuva, jonka on käsikirjoittanut ja ohjannut Jalmari Helander. Elokuvassa kullankaivaja Aatami Korpi (Jorma Tommila) on 1880-luvulla syntynyt iäkäs ja hiljainen kullankaivaja, joka viihtyy itsekseen. Aatami menetti perheensä talvisodassa. Aatamille riitti sotiminen ja päätti lähteä Lappiin etsimään uutta elämää alkamalla kullankaivajaksi. Aatami Korpi lähtee Lapin sodan aikana viemään löytämäänsä kultaa kaupunkiin ja joutuu pakenemaan natsien partiota.

Elokuva kuvattiin Lapissa vuonna 2021. Budjetti on kuuden miljoonan euron kokoluokkaa.

Sony Pictures osti elokuvan maailmanlaajuiset levitysoikeudet ennen kuin ainuttakaan kohtausta oli kuvattu. Elokuvan levittää Yhdysvalloissa Lionsgate ja elokuvateatterilevitys on pohjoismaiseksi elokuvaksi poikkeuksellisen laaja.

Sisu sai maailmanensi-iltansa Toronton elokuvajuhlien Midnight Madness -sarjassa syyskuussa 2022. Suomessa se sai Nordisk Filmin levittämänä teatteriensi-illan 27. tammikuuta, ja Yhdysvalloissa 28. huhtikuuta 2023. Ensi-iltanaan elokuvaa esitettiin Yhdysvalloissa yhteensä 1 006 elokuvateatterissa. Ensi-iltaviikonloppunaan Sisu keräsi Yhdysvalloissa 3,3 miljoonan dollarin, eli noin 3 miljoonan euron lipputulot, ja oli maan kymmenenneksi tuottoisin elokuva. Suomessa Sisu sai yli 180 000 katsojaa.

Rooleissa

Vastaanotto 
Rotten Tomatoes -sivustolla Sisu on saanut kriitikoilta 95 prosenttia myönteisiä arvosteluja perustuen 74 arvioon, kun taas katsojilta 92 prosenttia. Konsensuksena elokuvasta sivustolla lukee näin: "Yhtä kertomuksellisesti ohut kuin mielettömän raaka, Sisu on inspiroitunut pastissi, joka antaa veristä tyydytystä toiminnan ystäville." Metacritic-sivustolla elokuvan tulos on 68/100 perustuen 14 arvioon.

Sitgesin elokuvajuhlilla Sisu palkittiin parhaana elokuvana. Lisäksi Kjell Lagerroos palkittiin parhaasta kuvauksesta; Juri Seppä ja Tuomas Wäinölä parhaasta musiikista; ja Jorma Tommila palkittiin festivaalin parhaana miesnäyttelijänä.

Arvosteluja 

 Jussi Huhtala, Episodi

 Toni Keränen, Katso

 Juha Rosenqvist, Film-O-Holic

 Juho Rissanen, Iltalehti

 Tatu Junni, Muropaketti

 Krister Uggeldahl, Hufvudstadsbladet

 Eija Niskanen, Kulttuuritoimitus

 Päivi Valotie, Turun Sanomat

 Juho Typpö, Helsingin Sanomat

 Jussi Virratvuori, Karjalainen

 Jukka Sammalisto, Demokraatti

Lähteet

Aiheesta muualla
 
 Elokuvan traileri Youtubessa.

Suomalaiset toimintaelokuvat
Vuoden 2023 suomalaiset elokuvat